ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԵՐՔԻՆ ԳՈՐԾԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

    1. Ընթացիկ իրավիճակը և իրավական ակտի ընդունման անհրաժեշտությունը․
    Նախագծի ընդունման անհրաժեշտությունը պայմանավորված է ՀՀ ներքին գործերի նախարարության տրանսպորտային միջոցների ընթացիկ նորոգման և պահպանման, պատշաճ շահագործման համար անհրաժեշտ բենզինի ձեռքբերման հանգամանքով։

    2. Կարգավորման նպատակը և բնույթը․
    Նախագծով առաջարկվում է «1234․ Ներքին գործերի նախարարության ոլորտի քաղաքականության մշակում, կառավարում, կենտրոնացված միջոցառումներ, մոնիտորինգ և վերահսկողություն« ծրագրի «11001. Ներքին գործերի նախարարության ոլորտի քաղաքականության մշակում, կառավարում, կենտրոնացված միջոցառումներ, մոնիտորինգ և վերահսկողություն» միջոցառման  
    «Մեքենաների և սարքավորումների ընթացիկ նորոգում և պահպանում» 4252 հոդվածին՝ 575 688,9 հազ դրամ, որից՝ 
    144 000,0 հազ դրամը՝ «Ստանդարտ Մոթորս» ՍՊԸ-ի կողմից ավտոմեքենաների վերանորոգման ծառայությունների ձեռքբերմանը (ԳՄԱ՝ 50111130/537)։
    Ընթացիկ տարվա համար «Գնումների մասին» օրենքի 15-րդ հոդվածի 6-րդ մասի հիմքով «Ստանդարտ Մոթորս» ՍՊԸ-ի հետ 16․01․2026թ․ կնքվել է «ՀՀ ՆԳՆ ԲՄԾՁԲ-Ա-4/2026» ծածկագրով 350 000,0 հազ դրամի պայմանագիր։ 18․02․2026 թվականին կնքվել է 150 000,0 հազ դրամի N 1 համաձայնագիրը։ 29.05. 2026 թվականին կատարվել է ներքին հոդվածային վերաբաշխում և 20 000,0 հազ դրամի չափով կնքվել է թիվ 2 համաձայնագիրը։ 14․08․2026 թվականին 36 000 հազ դրամի չափով կնքվել է թիվ 3 համաձայնագիրը։ Համաձայնագրերով նախատեսված գումարներն արդեն սպառվել են։ Ուստի առաջարկվում է հատկացնել պայմանագրի տարբերության մասը՝ 144 000,0 հազ դրամ՝ ծառայությունները պատշաճ և ժամանակին իրականացնելու համար։ 
    Հարկ է նշել, որ 150 միավոր «Շկոդա Օկտավիա» մակնիշի տրանսպորտային միջոցների «Չեխ Ավտո» ՍՊԸ-ում երաշխիքային սպասարկման ծառայության ժամկետը (150 000 կմ կամ 3 տարի) լրանալուց հետո ևս սկսել են սպասարկվել Ստանդարտ Մոթորս» ՍՊԸ-ում, վերոնշյալ սպասարկման կայանում են վերանորոգվում նաև Փրկարար ծառայության մեքենաների մի մասը։
    30 000,0 հազ դրամը՝ «Էլիտ Ալիանս» ՍՊԸ-ի կողմից բեռնատար մեքենաների վերանորոգման ծառայությունների ձեռքբերմանը (ԳՄԱ՝ 50111220/503)։
    Ընթացիկ տարվա համար «Գնումների մասին» օրենքի 15-րդ հոդվածի 6-րդ մասի հիմքով «Էլիտ Ալիանս» ՍՊԸ-ի հետ 22․12․2025 թվականին կնքվել է «ՀՀ ՆԳՆ ԳՀԾՁԲ-2026/Հ-5» ծածկագրով 70 000,0 հազ դրամի պայմանագիր։ 22․01․2026 թվականին կնքվել է 20 000,0 հազ դրամի N 1 համաձայնագիրը, 15.04.2026թվականին կնքվել է 10 000 հազ դրամի N 2 համաձայնագիրը, 10․06․2026թվականին՝ 10 000,0 հազ դրամի թիվ 3 համաձայնագիրը։ Հատկացված գումարներն սպառվել են։
    Նախագծով առաջարկվում է նախատեսել 30 000,0 հազ դրամ՝ ծառայությունները պատշաճ և ժամանակին իրականացնելու համար։
    15 000,0 հազ դրամը՝ «Թրաք Սերվիս» ՍՊԸ-ի կողմից բեռնատար մեքենաների վերանորոգման ծառայությունների ձեռքբերմանը ( ԳՄԱ՝ 50111220/501), 
    Ընթացիկ տարվա համար «Գնումների մասին» օրենքի 15-րդ հոդվածի 6-րդ մասի հիմքով «Թրաք Սերվիս» ՍՊԸ-ի հետ 13․01․2026 թվականին կնքվել է «ՀՀ ՆԳՆ ԳՀԾՁԲ-2026/Հ-4» ծածկագրով 70 000,0 հազ դրամի պայմանագիր։ 26․01․2026 թվականին կնքվել է 20 000,0 հազ դրամի N 1 համաձայնագիրը, 14․04․2026թվականին՝ 10 000,0 հազ դրամի N 2 համաձայնագիրը, 03․08․2026թվականին՝ 25 000,0 հազ դրամի թիվ 4 համաձայնագիրը։
    Առաջարկվում է նախատեսել 15 000,0 հազ դրամ՝ ծառայությունները պատշաճ և ժամանակին իրականացնելու համար։
    35 000,0 հազ դրամը՝ «Վանիկ Առաքելյան» ԱՁ-ի կողմից ավտոմեքենաների վերանորոգման ծառայությունների ձեռքբերմանը (ԳՄԱ՝ 50111130/535)։
    Ընթացիկ տարվա համար «Գնումների մասին» օրենքի 15-րդ հոդվածի 6-րդ մասի հիմքով «Վանիկ Առաքելյան» ԱՁ-ի հետ 09․01․2026 թվականին կնքվել է «ՀՀ ՆԳՆ ԳՀԾՁԲ-Ա-10/2026» ծածկագրով 70 000,0 հազ դրամի պայմանագիր։ 26․01․2026 թվականին կնքվել է 20 000,0 հազ դրամի թիվ N 1 համաձայնագիրը, 06․05․2026 թվականին՝ 10 000,0 դրամի թիվ N 2 համաձայնագիրը, 03․08․2026թվականին՝ 5 000,0 հազ դրամի թիվ 3 համաձայնագիրը։ Համաձայնագրով հատկացված գումարները արդեն իսկ սպառվել են։
    Նախագծով առաջարկվում է նախատեսել պայմանագրով հաստատված և հատկացված գումարների տարբերության չափը՝ 35 000,0 հազ դրամը՝ ծառայությունները պատշաճ և ժամանակին իրականացնելու համար։
    338 688,9 հազ դրամը՝ «Չեխ ավտո» ՍՊԸ-ի կողմից ավտոմեքենաների երաշխքային սպասարկման ծառայությունների ձեռքբերմանը։
    ՀՀ ՆԳՆ ոստիկանության պարեկային ծառայության համար ձեռք է բերվել 65 հատ «Շկոդա Սուպերբ» և 75 հատ «Շկոդա Կոդիակ» տրանսպորտային միջոցներ՝ ընդհանուր՝ 140 միավոր։
    Վերոնշյալ տրանսպորտային միջոցները երաշխիքային սպասարկման պայմանագրի շրջանակներում սպասարկվում են «Չեխ Ավտո» ՍՊԸ-ում։ Նշված ծառայությունների գնման գործընթացն իրականացվում է մեկ անձ ՄԱ» գնման ձևով՝ Չեխ ավտո» ՍՊԸ-ից՝ հիմք ընդունելով ՀՀ կառավարության 2017 թվականի մայիսի 4-ի թիվ 526-Ն որոշմամբ հաստատված կարգի 23-րդ կետի 4-րդ ենթակետի աղյուսյակի 15-րդ տողը՝ գնման առարկան արտադրած կամ վերջինիս միակ ներկայացուցիչը հանդիսացող անձից գնման առարկայի տեխնիկական սպասարկման ծառայությունների, այդ թվում՝ սպասարկման համար անհրաժեշտ պարագաների ձեռքբերում: Տվյալ կազմակերպությունից գնման անհրաժեշտությունը պայմանավորված է նրանով, որ տվյալ տրանսպորտային միջոցները գտնվում են երաշխիքային ժամկետի մեջ և այլ կազմակերպությունների կողմից ծառայությունների ձեռք բերման դեպքում նորոգվող տրանսպորտային միջոցները դուրս կգան երաշխիքից: 
    2026 թվականի կարիքների համար 10․02․2026 թվականին ՀՀ ՆԳՆ և «Չեխ Ավտո» ՍՊԸ-ի միջև կնքվել է ՀՀ ՆԳՆ ՄԱԾՁԲ-2026/Ա-27 ծածկագրով 42 815,0 հազ դրամի N 1 պայմանագիրը:     
    2026 թվականի համար ՀՀ ՆԳՆ և «Չեխ Ավտո» ՍՊԸ-ի միջև կնքվել է ևս 16 364, 8 հազ դրամ գումարի չափով ՀՀ ՆԳՆ ՄԱԾՁԲ-2026/ԱԽ-27 ծածկագրով պայմանագիր։ 
    1 000,0 հազ դրամը՝ «Տոյոտա Երևան» ՍՊԸ-ի կողմից ավտոմեքենաների երաշխիքային սպասարկման ծառայությունների ձեռքբերմանը։
    ՀՀ ՆԳՆ կարիքների համար ձեռք է բերվել 1 միավոր «Տոյոտա LC 300» մակնիշի տրանսպորտային միջոց։
    Վերոնշյալ տրանսպորտային միջոցները երաշխիքային սպասարկման պայմանագրի շրջանակներում սպասարկվում են «Տոյոտա Երևան» ՍՊԸ-ում։ Նշված ծառայությունների գնման գործընթացը իրականացվում է մեկ անձից՝ «ՄԱ» գնման ձևով Տոյոտա Երևան» ՍՊԸ-ից՝ հիմք ընդունելով ՀՀ կառավարության 2017 թվականի մայիսի 4-ի թիվ 526-Ն որոշմամբ հաստատված կարգի 23-րդ կետի 4-րդ ենթակետի աղյուսյակի 15-րդ տողը՝ գնման առարկան արտադրած կամ վերջինիս միակ ներկայացուցիչը հանդիսացող անձից գնման առարկայի տեխնիկական սպասարկման ծառայությունների, այդ թվում՝ սպասարկման համար անհրաժեշտ պարագաների ձեռքբերում: Տվյալ կազմակերպությունից գնման անհրաժեշտությունը պայմանավորված է նրանով, որ տվյալ տրանսպորտային միջոցները գտնվում են երաշխիքային ժամկետի մեջ և այլ կազմակերպությունների կողմից ծառայությունների ձեռք բերման դեպքում նորոգվող տրանսպորտային միջոցները դուրս կգան երաշխիքից: 
    2026 թվականի կարիքների համար 18․02․2026 թվականին ՀՀ ՆԳՆ և Տոյոտա Երևան» ՍՊԸ-ի միջև կնքվել է ՀՀ ՆԳՆ ՄԱԾՁԲ-2026/Ա-29 ծածկագրով 5 000,0 հազ դրամի N 1 պայմանագիրը։
    2 000,0 հազ դրամը՝ «Մուրան» ՍՊԸ-ի կողմից 57 միավոր Geely EX8 մակնիշի ավտոմեքենաների երաշխիքային սպասարկման ծառայությունների ձեռքբերմանը՝ հիմք ընդունելով ՀՀ կառավարության ՀՀ կառավարության 2017 թվականի մայիսի 4-ի թիվ 526-Ն որոշմամբ հաստատված կարգի 23-րդ կետի 4-րդ ենթակետի աղյուսյակի 15-րդ տողը:
    ՀՀ ՆԳՆ և Մուրան» ՍՊԸ-ի միջև 06.03.2026 թ․ին կնքվել է N ՆԳՆ ՄԱԾՁԲ-2026/ԱԽ-18 ծածկագրով 3 000,0 հազ դրամի պայմանագիրը։ 
    Նախագծով առաջարկվում է հատկացնել 2 000,0 հազ դրամ՝ ծառայությունները պատշաճ և ժամանակին իրականացնելու համար։
    10 000,0 հազ դրամը՝ «Մեգնա» ՍՊԸ-ի կողմից 34 միավոր «Ռենաուլտ մաստեր L3H2» մակնիշի ավտոմեքենաների երաշխիքային սպասարկման ծառայությունների ձեռքբերմանը՝ հիմք ընդունելով ՀՀ կառավարության ՀՀ կառավարության 2017 թվականի մայիսի 4-ի թիվ 526-Ն որոշմամբ հաստատված կարգի 23-րդ կետի 4-րդ ենթակետի աղյուսյակի 15-րդ տողը:
    ՀՀ ՆԳՆ և Մեգնա» ՍՊԸ-ի միջև 04.03.2026 թ․ին կնքվել է ՆԳՆ ՄԱԾՁԲ-2026/ԱԽ-19 ծածկագրով 10 000 հազ դրամի պայմանագիրը։ 
    «Տրանսպորտային նյութեր» 4264 հոդվածին՝ 1 319 311,1 հազ դրամ։ 
    2026 թվականին Ռեգուլյար» տեսակի բենզինի ձեռքբերման համար բյուջետային հատկացումները կազմում են 1 283 751,4 հազ դրամ՝ 2 884 834, 6 լիտրի համար։ 2026 թվականի «Ռեգուլյար» տեսակի վառելիքի ձեռքբերման համար «ՍԻ ՓԻ ԷՍ ԷՆԵՐՋԻ ԳՐՈՒՊ» ՍՊԸ-ի հետ «Գնումների մասին» օրենքի 15-րդ հոդվածի 6-րդ մասի հիմքով «ՀՀ ՆԳՆ ԷԱՃԱՊՁԲ-2026/Լ-13» ծածկագրով կնքվել է 2 892 500,0 հազ դրամի պայմանագիր 
    6 500 000 լիտր, իսկ համաձայնագրով հատկացվել է 1 283 751,4 հազ դրամ՝ 2 884 835,6 լիտրի համար (1 լիտրը 445 դրամ)։ 109 537,580 հազ դրամի չափով կատարվել է ներքին հոդվածային վերաբաշխում և կնքվել է թիվ 2 համաձայնագիրը՝ 246 151,86 լիտր բենզինի համար։     
    27․08․2026 թվականին 79 900,0 հազ դրամի չափով կնքվել է թիվ 3 համաձայնագիրը՝ 179 550, 56 լիտր բենզինի համար։ 11․09․2026 թվականին կատարվել է ներքին հոդվածային վերաբաշխում 99 999, 95 հազ դրամի չափով, և 224 719 լիտր բենզինի համաձայնագիրը գտնվում է կնքման փուլում ։ 
    Ուստի առաջարկվում է նախատեսել տարբերության չափը՝ 1 319 311,1 հազ դրամ, 2964744 լիտր բենզինի ձեռքբերման համար (բենզին, ռեգուլյար 09132200/502) ծառայությունները մինչ տարեվերջ ժամանակին և պատշաճ իրականացնելու համար։ Հարկ է նշել, որ 2025 թվականի ընթացքում ծախսվել է 5․592․430,45 լիտր «Ռեգուլյար» տեսակի բենզին։
    «1090. Փրկարարական ծառայություններ» ծրագրի 
    «11001․ Փրկարարական ծառայություններ» միջոցառման 
    «Հատուկ նպատակային նյութեր» 4269 հոդվածից նվազեցնել 9 724,03 հազ դրամ և գումարն ուղղել՝ 
    «31001 ՀՀ ՆԳՆ Փրկարար ծառայության կարիքի բավարարում» միջոցառման 
    «5129․ Այլ մեքենաներ և սարքավորումներ» հոդվածին՝ թվով 85 օդամղիչ սարք ձեռքբերելու նպատակով։
    Այս սարքավորումների ձեռքբերման կարևորությունը պայմանավորված է վերջին տարիներին ՀՀ մարզերում տեղի ունեցած անտառային ու բուսածածկ տարածքների հրդեհներով, որոնց դեմ պայքարի հաջողությունը կախված է ճիշտ ընտրված տեխնիկական միջոցներից ու սարքավորումներից: Լեռնային և դժվարամատչելի ռելիեֆում, որտեղ հրշեջ մեքենաների կիրառումն անհնար է, օդամղիչ բենզինային սարքավորումները թույլ են տալիս արդյունավետ գործել բարձր լեռնային վայրերում՝ ինչն անփոխարինելի է ջրի սակավության կամ լրիվ բացակայության պայմաններում։
    Մոտ 12 կգ կշռող բենզինային օդամղիչները ապահովում են 360 կմ/ժ արագությամբ 1500 մ³/ժ օդի մեծ ծավալ։ Կրակի ճանապարհից վայրկյանների ընթացքում հզոր օդային շիթի շնորհիվ հեռացվում են բոլոր չոր տերևները, խոտը և մանր ճյուղերը, ստեղծվում է 1–1.5 մետր լայնությամբ մաքուր հողային շերտ, մղելով դեպի արդեն այրված տարածք՝ բացառելով քամուց հրդեհի նոր տարածումը։
    2025 թվականի ՀՀ Լոռու, Տավուշի, Սյունիքի և Կոտայքի մարզերում անտառային ու բուսածածկ տարածքներում տեղի ունեցած հրդեհները ցույց տվեցին, որ առաջնային փուլում կրակն կանխելու համար շատ մեծ դեր են խաղում հրդաշիջման աշխատանքներում սարքավորումները և ժամանակը, քանի որ հրդեհաշիջման հին մեթոդներն արդյունավետ չեն ավանդական ձեռքի գործիքներով, հրդեհաշիջումը ծայրահեղ դանդաղ են դարձնում նման ռելիեֆում, իսկ օդամղիչ բենզինային սարքավորման օդի հսկայական ծավալը թույլ է տալիս 1 ծառայողով արագորեն մարել բոցի լայն ճակատը՝ փոխարինելով բահերով աշխատող մոտ 4–5 փրկարարի: Սարքավորումներն առաջնահերթ բաշխվելու են ՀՀ Լոռու, Տավուշի, Սյունիքի և Կոտայքի մարզերում։ Գնման գործընթացը ընթացում է։
    Նշված ձեռքբերումները` 1 895 000.0 հազ դրամ գումարով, առաջարկվում է իրականացնել ի հաշիվ  ՀՀ կառավարության հարկաբյուջետային ռիսկերի կառավարման պահուստի։ 

    3. Կապը ռազմավարական փաստաթղթերի հետ.
    Նախագիծը բխում է ՀՀ կառավարության 2021 թվականի նոյեմբերի 18-ի թիվ 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի 1-ին հավելվածի Ներքին գործերի նախարարության ոստիկանության միջոցառումների 5-րդ կետի՝ Ոստիկանության տեխնիկական հագեցվածության մակարդակի բարձրացում միջոցառումից, ՀՀ կառավարության 2024 թվականի նոյեմբերի 15-ի թիվ 1803-Լ որոշմամբ հաստատված Հայաստանի Հանրապետության ոստիկանության բարեփոխումների իրականացման ռազմավարության և դրանից բխող 2024-2026 թվականների գործողությունների ծրագրով սահմանված` քրեական և համայնքային ոստիկանության զարգացման և այլնի պահանջներից։

    4. Նախագծի մշակման գործընթացում ներգրավված ինստիտուտները և անձինք.
    Նախագիծը մշակվել է ՀՀ ներքին գործերի նախարարության կողմից։

    5. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները․
    «Հայաստանի Հանրապետության 2026 թվականի պետական բյուջեում վերաբաշխում, փոփոխություններ և լրացումներ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու, ՀՀ ներքին գործերի նախարարությանը գումար հատկացնելու մասին» ՀՀ կառավարության որոշման նախագծի ընդունմամբ ՀՀ պետական բյուջեի եկամուտները և ծախսերը փոփոխության չեն ենթարկվի։

    6. Ակնկալվող արդյունքը.
    Նախագծի ընդունմամբ հնարավոր կլինի ապահովել ՀՀ ՆԳՆ տրանսպորտային միջոցների պատշաճ շահագործումը և բենզինի ձեռքբերումը։


	ՀՀ ներքին գործերի նախարարություն

